สวัสดีค่ะ คุณ ดิฉันปัสสาวะผิดปกติค่ะ มีเป็นสีน้ำล้างเนื้อ1ครั้ง แล้วก็มีสีแดงเข้มๆ1ครั้ง ไปหาๆตรวจเลือดไตปกติดีแต่มีโปรตีนรั่ว2+ ไปส่องกล้องทางเดินปัสสาวะมีนิ่วแต่บอกไม่เยอะขนาดที่จะมีปัสสาวะเป็นเลือด แล้วก็นัดส่งตรวจห้องไตอีกที คือตอนนี้ดิฉันจิตตกมากไม่รุว่าเป็นอะไรกันแน่กว่าจะได้ตรวจก็วันที่3ธันวา61 หลายวันอยู่ค่ะ
สวัสดีค่ะ อาการปัสสาวะมีสีแดงเข้ม และมีสีน้ำล้างเนื้อ คืออาการปัสสาวะเป็นเลือด (hematuria) ซึ่งเกิดจากการmujปัสสาวะแล้วมีเม็ดเลือดแดงปน ทำให้สีของปัสสาวะเป็นสีชมพู หรือสีแดง หรือสีน้ำตาลเข้ม มีสาเหตุได้จาก- การติดเชื้อทางเดินปัสสาวะ เป็นสาเหตุที่พบได้บ่อยที่สุด โดยเฉพาะในผู้หญิง โดยมักมีอาการอื่นร่วมด้วย เช่น ปวดหรือแสบขณะปัสสาวะ ถ่ายปัสสาวะบ่อยครั้ง กลั้นปัสสาวะไม่ได้ รู้สึกปัสสาวะไม่สุด ปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ- โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก- อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา- การเก็บปัสสาวะตรวจในขณะมีประจำเดือน- เนื้องอกหรือมะเร็งที่ไตหรือกระเพาะปัสสาวะสำหรับการตรวจพบโปรตีนในปัสสาวะ อาจเกิดจากสาเหตุเดียวกันกับการมีเลือดในปัสสาวะ หรือเกิดจากคนละสาเหตุก็ได้ เช่น- การมีความเครียด ออกกำลังกายหักโหม อากาศร้อนไปหรือหนาวไป- การเก็บปัสสาวะตรวจในขณะที่มีประจำเดือน- มีไข้จากโรคติดเชื้อต่างๆ- ทางเดินปัสสาวะอักเสบติดเชื้อ- โรคไตเรื้อรังจากโรคต่างๆ เช่น เบาหวาน ความดันโลหิตสูง- ไตอักเสบ (Glomerulonephritis)- การตั้งครรภ์- ผลข้างเคียงจากการใช้ยาบางชนิดเป็นต้นหากอาการปัสสาวะเป็นเลือด เป็นเพียงชั่วคราวแล้วหายไปแล้ว ก็อาจเกิดจากการติดเชื้อทางเดินปัสสาวะ หรือการออกกำลังกายมากไปก็ได้ ซึ่งไม่น่ากังวลแต่อย่างใด แต่หากยังคงมีอาการปัสสาวะเป็นเลือดอีกเรื่อยๆ ก็ควรไปพบแพทย์ตามนัดเพื่อตรวจหาสาเหตุค่ะ สำหรับนิ่วในไตหรือกระเพาะปัสสาวะที่ตรวจพบนั้น อาจไม่ได้ทำให้ปัสสาวะมีเลือดปนออกมามากได้ แต่อาจเป็นสาเหตุที่ทำให้เกิดการติดเชื้อ ซึ่งย่อมทำให้มีเลือดออกมาในปัสสาวะมากได้ค่ะ